Det er en af verdens mest prestigefyldte turneringer for drenge (under 18 år). 256 spillere var med i startfeltet. Nu er den 16-årige frederikshavner blandt de sidste 72 i turneringen. Lucas Bjerregaard besejrede i dag englænderen Luke Johnson. Han sendte også en spiller fra værtsnationen ud i første runde. - Jeg spillede fint og var to under par, da vi sluttede, men der var også et par dumme huller undervejs, fortæller Lucas Bjerregaard fra England. Tre danskere var med fra start på Little Aston-banen, men Lucas er eneste tilbageværende dansker. Daisy Nielsen, ligeledes Frederikshavn Golf Klub, er derimod færdig i British Girls, der afvikles ved Dundee i Skotland. Daisy tabte i dag 1-2 til italieneren Giulia Molinaro.

Opsummering:
Med en storsejr på 6-5 sikrede golfspilleren Lucas Bjerregaard fra Frederikshavn sig i formiddag adgang til tredje runde i British Boys.